Crapula
Haec pagina describit effectùs alcoholis in homine postquam omne alcohol per iecur transiit. Ut legas de effectibus alcoholis dum, id est in sanguine, vide ebrietatem. Crapula (a verbo Graeco κραιπάλη, craipale; -ae, f), sive crapula et gravedo capitis, est ille quasi morbus, quo languescunt, qui nimium biberunt alcoholis. Effecta autem crapulosa alius alia patitur, sed solent esse dolor capitis, nausea, lethargia, sitis. Crapulosi sonitus etiam magnos lucemque splendentem aegre ferunt, sicut Livius notat relictis plenos crapulae eos lux oppressit. Constat crapulam inopia in corpore et sacchari et aquae et vitamini B12 oriri. Crapulae solent manere inter 12 et 36 horas, at sunt qui dicant crapulas suas inter 48 et 72 horas mansisse, postquam poculum ultimum bibissent. Crapula est inmoderata voracitas, quasi cruda epula, cuius cruditate gravatur cor et stomachus indigestus efficitur. Inmoderata enim voracitas vitium est, sed tantum id est salutis quantum sustentationi naturaeque sufficiat. – Isidorus, Isidori XX.2.9